|  |
| --- |
| PATVIRTINTA |
| Neringos savivaldybės mero |
| 2023 m. spalio 27 d. |
| potvarkiu Nr. V10-421 |

**NERINGOS SAVIVALDYBĖS BIUDŽETO LĖŠOMIS FINANSUOJAMOS SRITIES „SCENOS IR VIZUALIŲJŲ MENŲ PROJEKTAI“ PROJEKTŲ FINANSAVIMO SĄLYGOS**

|  |  |
| --- | --- |
| **Finansuojama veikla / laukiamos iniciatyvos** | 1. Naujai kuriamų ir jau sukurtų scenos menų (muzikos, teatro, šokio, cirko ir kita) ir vizualiųjų menų (dailės, fotografijos, instaliacijų, medijų meno tarpdisciplininio meno ir kita) profesionalios kūrybos projektų sklaida Neringoje, koncertai, spektakliai, festivaliai, konkursai, parodos, pristatymai, vaikams ir jaunimui kuriami kūriniai, edukacija, kūrybinės dirbtuvės. 2. Tarptautinio bendradarbiavimo ir mainų projektai, dalyvavimas tarptautiniuose tinkluose ir programose, dalyvavimas konferencijose, festivaliuose, koprodukciniai šių sričių projektai su kitų šalių kūrėjais. 3. Neringoje gyvenančių arba iš Neringos kilusių menininkų sukurtų meno kūrinių ir projektų sklaida regione, tarp Lietuvos regionų ir tarptautiniu mastu. 4. Leidiniai, pristatantys scenos ir vizualiųjų menų raidos procesus Neringoje (knygos, monografijos, albumai ir kt.). 5. Profesionali kritinė, analitinė refleksija spaudoje ir internete |
| **Vertinimo prioritetai, kriterijai ir jų balai** | 1. Projekto idėjos aktualumas, originalumas, kultūrinės veiklos kokybė (20 balų);  2. Planuojami projekto rezultatai ir refleksija žiniasklaidos priemonėse (15 balų);  3. Projekto vadyba, projekto vykdytojo patirtis ir kompetencija (10 balų);  4. Projekto sąmatos tikslingumas ir pagrįstumas (10 balų);  5. Papildomų finansavimo šaltinių lėšų kiekis (10 balų)  6. Projektu skatinamas bendradarbiavimas tarp skirtingų sektorių ir institucijų (5 balai);  7. Projekto atitikimas prioritetui (30 balų). |
| **Kitos sąlygos** | Į projekto rengimą bei įgyvendinimą turi būti įtraukti vietos kultūros srityje veikiančių ir(ar) kultūrines paslaugas teikiančių organizacijų atstovai, taip pat vietos verslo įmonės, įstaigos, organizacijos bei pavieniai asmenys, siekiant skatinti bendradarbiavimą tarp skirtingų sektorių, institucijų, bendruomenės narių. Reikalavimui pagrįsti subjektas pateikia ketinimų protokolų, sutarčių, raštų ar kitokių panašaus pobūdžio dokumentų kopijas. |
| **Paraiškas galintys teikti subjektai** | Lietuvos Respublikos įstatymų nustatyta tvarka įregistruotos ne pelno siekiančios organizacijos: asociacijos, viešosios įstaigos, valstybės biudžetinės įstaigos, veikiančios kultūros srityje ir teikiančios kultūrines paslaugas, išskyrus Neringos savivaldybės (toliau – Savivaldybė) biudžetines įstaigas (Savivaldybės biudžetinės įstaigos gali būti projekto partnerėmis).  Spaudinių leidybos projektams – aukščiau paminėti juridiniai asmenys ir Lietuvos Respublikos įstatymų nustatyta tvarka registruoti juridiniai asmenys, vykdantys leidybinę veiklą. |

\_\_\_\_\_\_\_\_\_\_\_\_\_

|  |
| --- |
|  |
|  |